Ning muidugi allkirjad. Poolt ja vastu. Allkirja andmine on ilus sümboolne akt. Nagu oleks valimistel kodanikukohust täitnud. See meie demokraatia ilus pettekujutelm, et sina valid kedagi. Tegelikult tead ju küll, et valimistel ei vali sa kedagi, vaid hoopis midagi. Samahästi, kui turuuuringul lastaks sul valida, kas parem on Selver või Rimi. Samba poolt või vastu valimine on veelgi sümboolsem. See antud allkiri toob rahulolu iseendaga. Erinevalt minu kunagises kodulinnas marodööritsevatest  muulastest: arendajatest, linnavalitsejatest ja keskvõimust, võib allkirja andja seista sirge seljaga tulevaste põlvede ees. Jah, mina see ja see väljendasin üheselt oma arvamust, et püstitatagu see ilus sammas ilusasse kohta. Või vastupidi, mina olin kategooriliselt vastu sellele, et nii inetu asi rajatakse nii ilusasse kohta.